་དཀར་ཡོལ་དོ་ཙམ་གསོལ་བ་ལ། ལ་སྟོད་བྱང་ཅུང་གྲོ་མ་
ལུང་༑ རྗེ་བཙུན་མི་ལའི་བཞུགས་གནས་རྒྱ་གར་བྲག་ཕུག་ཏུ། རྗེའི་སྤྱན་སྔ་ནས། སྤྲང་
པོ་སྤྱིལ་དཀར་བ་བདག་ཡོད་པའི་དུས་སུ། ཉེ་གནས་བསམ་གཏན་འོད་ཀྱི་ཇ་དྲངས་ནས་ཚ་བྲོ་
ཞུས་པས། ངས་ནི་མ་མྱངས་པར་མིད་བཏང་ངོ་ཞེན་པ་སྐྱེ་བ་ལས་གསུང་། ལར་སྐུ་ཚེ་
གང་པོ་ཆུ་འཐུང་བྱས་པ་ཡིན་གསུང་། བཀའ་བརྒྱུད་ཀྱི་བདེ་སྐྱིད་ཐམས་ཅད་བཤོས་མོ་ཆེ་འདི་
ལས་བྱུང་བ་ཡིན་གྱིས་རྒྱུན་དུ་དྲོངས་གསུང༌། ངེས་ལུས་ཡི་དམ་དུ་གསལ་བཏབ། ནང་
བླ་མ་དང་། ཡི་དམ་དང་། སངས་རྒྱས་དང་། བྱང་ཆུབ་སེམས་དཔའ། དཔའ་བོ་
མཁའ་འགྲོ་དཔག་མེད་བསྒོམས་ནས། ཇི་ཙམ་ཟོས་ཀྱང་རུང་བར་འདུག་སྟེ། གཞན་ཀུན་
ལ་ཏ་སོ་སོད་དུ་འོང་བས་དེ་ལ་ཡང་ཁེབས་ཆེ་རྒྱུ་མི་འདུག །ཡེ་མ་ཟོས་ཀྱང་ལྟོགས་པའི་སྣང་
བའི་འཛིན་པ་མི་འདུག་སྟེ། གདུལ་བྱའི་འཚོ་བ་བཅད་པར་འགྲོ་བས། དེ་ལ་ཡང་ཁེབས་
339

/
ཆེ་རྒྱུ་མི་འདུག
གསུང་༑ ཆོས་རྗེ་རས་པ་ཁུ་དབོན་གྱི་མཆོད་པ་བཟང་པོ་ཟླ་བ་རེ་རེ་ལ་ཐེབས་གཉིས་གཉིས་མ་
ཆག་པར་ཚོགས་པ་ཀུན་ལ་ཁྱབ་པར་མཛད། ཚོགས་པ་ཀུན་ལ་ཟན་ཚུལ་དང༌། རྒྱགས་
འགྱེད་ལ་སོགས་པ་དཔག་ཏུ་མེད་པ་མཛད། སྐབས་འགའ་ཞིག་ཏུ་འབུལ་བ་ཡེ་མ་བཞེས་པ་
ཡང་མཛད་དོ། །
།ཞེན་པ་མེད་པར་བག་ཙམ་ལ་མྱང་པ་རེ་བྱས་པ་འདིཀ་ཁེབས་ཆེ་བར་འདུག་
ཆོས་ཀྱི་སྦྱིན་པ་ནི། གྲུབ་ཐོབ་ཆེན་པོའི་རྣམ་ཐར་ཆེན་མོ་བསྟན་པའི་བྱུང་ཚུལ།
གྲུབ་ཐོབ་བརྒྱུད་པའི་རྣམ་ཐར་མགུར་འབུམ་བླ་མའི་ངོ་སྤྲོད་དང་བཅས་པ་གནང༌། ཏིང་ངེ་
འཛིན་གྱི་དབང་བསྐུར་རྒྱས་བསྡུས། ཇོ་མོའི་བྱིན་རླབས། _ སྒྲུབ་སྐོར་ཤམ་བུ་ཅན་ལ་
སོགས་པ་གནང་། བྱང་ཆུབ་མཆོག་ཏུ་སེམས་བསྐྱེད་པ་ཆེན་མོ། ྋསྨོན་འཇུག་དོན་དམ་
གསུམ༑ ཐུགས་རྗེ་ཆེན་པོའི་སྒྲུབ་སྐོར་བསྔོ་བ་སྨོན་ལམ་དང་བཅས་པ། སྡོང་པོ་གསུམ་
དྲིལ༑ ཁྲིད་ཆེན་བརྒྱད། དེིགེ་སྦྱོར་བདུན་པ། ལས་སྤེལ་སྦྱངས་ལ་སོགས་པའི་རྟེན་
འབྲེལ་གྱི་སྐོར། མནོ་འཁོར་ཚོགས་ཆོས་ཀྱི་སྐོར། དྲི་བ་ཞུས་ལན་གྱི་སྐོར། ཞལ་ལྟ་
སྤྲིང་ཡིག་གི་སྐོར། ནད་འདོན་དམིགས་པའི་སྐོར་ལ་སོགས་པ། ཆོས་ཀྱི་འཁོར་ལོ་ཟབ་
ལ་རྒྱ་ཆེ་བར་བསྐོར་ནས། གདུལ་བྱ་དཔག་ཏུ་མེད་པ། ལས་འབྲེལ་དང༌། སྨིན་གྲོལ་
གྱི་སྒོ་ནས་བླ་ན་མེད་པའི་བྱང་ཆུབ་ལ་འགོད་པར་མཛད་དོ།
།ཁྱད་པར་དུ་རྡོ་རྗེ་གླིང་དུ་བྱོན་
ནས༑ ཉི་མ་གསུམ་དུ་སྐུ་ཡོངས་སུ་བསྟན་ནས། ཆོས་གདམས་ངག་ཞལ་གདམས་ལ་
སོགས་པ་མང་དུ་བྱོན། འབུལ་བ་ནི་མ་བཞེས། ཡང་ཆོས་ཐམས་ཅད་ཉམས་ལེན་དུ་དྲིལ་
ནས་གསུངས། ལས་འབྲས་ཕྲ་ཞིང་ཕྲ་བ་ལ་འདོར་ལེན་བྱེད་པ་དང༌། ཚེ་འདི་བློས་ཕྱིས་
ཀྱིས་བཏང་བ་དང་། དུས་རྟག་ཏུ་བླ་མ་ལ་སངས་རྒྱས་ཀྱི་འདུ་ཤེས་དང་མ་བྲལ་བས། བླ་
མ་ལ་གསོལ་བ་གདབ་པ་དང་། སེམས་ལ་བཅས་བཅོས་མི་བྱ། སོ་མ། རང་ག །
ལྷུག་པར་བཞག་པ་དང༌། ཅི་བྱེད་ལ་བྱམས་སྙིང་རྗེ་དང་མ་བྲལ་བར་བསྔོ་བ་དང་སེམས་
བསྐྱེད་ཀྱི་ཟིན་པར་བྱ་བ་དང་ལྔ་པོ་དེ། དེ་ཉམས་སུ་དེ་ཀ་ལོང༌། དཔེ་རུ་ཡང་དེ་ཀ་བྲིས།
དེ་ལས་ཟབ་པ་མེད་དོ་གསུངས། འདིར་འཚོགས་ཀྱི་སྐལ་ལྡན་ཀུན་གསོན་དང་། ང་སྐུ་
340

གཤེགས་ཀྱང་ཚེ་འདི་བློས་ཐོང་ལ་སྒྲུབ་པ་གཤའ་མར་བགྱིས། བླ་མ་ལ་སངས་རྒྱས་ཀྱི་འདུ་
ཤེས་ཞོག་ལ། གསོལ་བ་དུངས་དུངས་པ་ཐོབ་གསུང་ནས། གཅིག་ཐུབ་རྡོ་རྗེའི་མགུར་
གསུངས༑ དེ་ལ་སོགས་པའི་ཞལ་བཀོད་མང་དུ་མཛད་དོ། །ལར་སྔ་མོ་ནས་ཀྱང་འདི་སྐད་
གསུང་༑ ང་ནམ་ཞིག་སྐུ་གཤེགས་པའི་དུས་སུ། སློབ་མའི་དམ་སེལ་ཕྲ་མོ་གཅིག་གིས་སྐུ་
བདེ་བར་གཤེགས་པ་ཞིག་འོང༌། སྒྲུབ་པ་མཐར་འདོན་པ་ཡིན་པས་ཐོ་སྐོར་ན་གཞན་མེད་པར་
སྐུ་གཤེགས་པ་ཡིན་པས། གཤེགས་རྫོངས་མ་བྱེད། རྟེན་མ་བཞེངས། གདན་ས་མ་
གཟུང་གསུང༌། སྔོན་ཐོག་མ་མེད་པ་ནས་ང་རང་གི་ཀུན་གཞི་ལ་ཚོགས་བསགས་ཡོད་པས།
དེ་གཤེགས་རྫོངས་ཡིན། སེམས་སྟོང་ཉིད་སྙིང་རྗེའི་སྙིང་པོ་ཅན་དུ་ལྷང་ངེ་ཡོད་པས་ངའི་རྟེན་
དེ་ཡིན། ངའི་གདན་ས་རི་ཁྲོད་ཡིན་པས། ཁྱེད་རང་ཚོ་ཡང་ཚེ་འདི་བློས་ཐོང་ལ་རྟག་ཏུ་རི་
ཁྲོད་འགྲིམས། སྙིགས་མའི་དུས་སུ་གདན་ས་བཟུང་ན། ཆགས་སྡང་འཁྲུག་པའི་གདན་
ས་བྱུང་ན། བླ་མ་གོང་མ་རྣམས་ཀྱི་ཞབས་འདྲེན་དང༌། སེམས་ཅན་རྣམས་ཀྱི་སྡིག་རྟེན་
བྱེད་ཉེན་ཡོད་པས། ཁྱེད་རང་རྣམས་ཀྱང་གསུང་ཆེམས་རྡོ་རྗེ་ཚིག་གསུམ་པོ་འདི་སེམས་ལ་
ཞོག་ལ། དུས་ཕྱིས་ལག་ལེན་ལ་ཐོབ་ཅིག་གསུང༌། དེ་ནས་དབྱར་དེ་སྒྲུབ་པ་ལ་བཞུགས་
སོ༑ །དགུན་ཟླ་ར་བའི་ཚེས་གཅིག་ལ་ཐམས་ཅད་དང་མཇལ་ཏེ། ཕྱག་རྟེན་ནི་མ་བཞེས་
སོ༑ །ཆོས་དང་ཞལ་ལྟ་མང་པོ་གསུངས། མགུར་གཅིག་བྱོན། དེ་ནས་སྒྲུབ་པ་ལ་
བཞུགས་སོ། །དེའི་སྟོན་ནས་བཤོས་འདྲེན་པ་དེ་བཞེས་སོ། །
དགུན་སྐུ་ཁམས་ངན་པར་བྱུང་བ་ལ་སྐུའི་རིམ་གྲོ་མང་པོ་བྱས། འབུལ་བ་རྒྱ་ཆེར་
བྱས༑ གྲྭ་པ་ཐམས་ཅད་ཀྱི་ཐུགས་དམ་ཕྱོགས་གཅིག་ཏུ་དྲིལ། མཚན་བརྗོད་འབུམ་ཚར་
ནས་ཁལ་སུམ་བརྒྱ་ལ་བྱས་པའི་གཏོར་བོ་ཆེ་ལན་
བྱས་པ་ལ་ལན་བདུན་གསུང་སྒྲགས།
གསུམ་བཏང༌། གཏོར་རྒྱན་ལ་ཤ་གཟུགས་ཁོག་བཞི་བཅུ་ཙམ་རེ་བཙུགས་སོ། །དེ་ལྟར་
བྱས་པས་ཅུང་དྭངས་སུ་སོང་སྟེ། སྟོན་ཟླར་བའི་ཚེས་ལ་ཐམས་ཅད་ལ་མཇལ་ལོ། །དེ་
ཡང་དེའི་དུས་སུ་བུ་སློབ་ཐམས་ཅད་འདུས། ལ་སྟོད་ལྷོ་བྱང་གཉིས་ཀྱི་དགེ་བཤེས་ཐམས་
ཅད་ནི་བྱོན། བཙད་པོ་ལ་སོགས་པའི་མི་ཆེན་ཐམས་ཅད་ནི་འདུས། ཡོན་བདག་ཕོ་མོ་ཟད་
341

པ་མེད་པ་ནི་འཚོགས། ལར་འཚོགས་པ་ཁྲི་ཚོ་རེ་ཙམ་འཚོགས་སོ། །དེའི་དུས་སུ་ཡང་
འབུལ་བ་ནི་མ་བཞེས། སྐལ་ལྡན་ཀུན་ང་ལ་སྟོད་དུ་ཡོང་བ་འདི། གྲུབ་ཐོབ་གཅིག་བྱ་སྙམ་
ནས་ཡོང་བ་ཡིན། རྙེད་པ་འཚོལ་དུ་ཡོང་བ་མིན། རས་དང་། ཚ་དང༌། བུ་རམ་ལ་
སོགས་པ་འཚོལ་དུ་འོངས་བ་མིན། སློས་ཆུང་བྱས་དུ་འོང་བ་མིན་ཏེ། ན་ནིང་ནས་དད་
ཟས་མང་པོ་ཟོས། སློས་ཆུང་བྱས། འབུལ་བ་བླངས་བྱས་པས། ཡོན་ཏན་ཅི་ཡང་སྐྱེར་
མ་འདོད།
ད་འདིས་ཅིར་ཡང་མི་ཕན་སྙམ་ནས། ཡང་ལོ་གསུམ་ཙམ་དམ་བཅའ་བྱས་
ཀྱང་༑ ཡོན་ཏན་ཅིར་ཡང་མ་བྱུང་བའི་བར་ལ་རྒས། རྒས་ཀྱང་མི་ཕན་ད་རུང་མ་ཤི་བར།
འཇིག་རྟེན་བློས་བཏང་གཤའ་མ་ཞིག་བྱ་དགོས་སྙམ་ནས་འབུལ་བ་མ་བླངས་པ་ཡིན་ཏེ། ཟན་
གོང་ཆེན་པོ་མང་པོ་བྱིན་ནས་དེ་ཟོས། དེ་རང་འབུལ་བ་དམར་པོར་འདུག་གསུང་། ལར་
དད་ཟས་རང་ཟ་ན་ངས་ཟ་དགོས་པ་ཡིན། ད་ཞེན་པ་ལོག་གེ་ཡོད་པས། དད་ཟས་མི་ལེན་
པ་འདི་བཟང་འདོད་བྱེད་པ་མ་ཡིན་ཏེ། འཇིག་རྟེན་བློས་བཏང་གཤའ་མ་ཞིག་བྱས་ལ་གྲུབ་
ཐོབ་གཅིག་བྱ་སྙམ་པ་ཡིན་ནོ། །གསུང་ནས་འབུལ་བ་མ་བཞེས་སོ། །ཆོས་བདུན་པོ་དེ་
གསུངས་སོ། །དེར་ཉི་མ་གཉིས་མཇལ། སེམས་བསྐྱེད་བསྡུས་པ་ཅིག་གསུང་། ཁྲིད་
ཆེན་བརྒྱད་ཀྱི་ལུང་ཡང་གསུངས། དེ་ནས་ཡང་སྒྲུབ་པ་ལ་བཞུགས་སོ། །ཕྱིས་དགེ་
བཤེས་དང་མི་ཆེན་ལ་སོགས་པ་མང་དུ་འདུག་སྟེ། ྋམཇལ་དུ་མ་གནང་བར་གསུང་ཡིག་
གཅིག་གནང་ངོ༌། །དེ་ནས་སྟོན་ཟླ་འབྲིང་པོའི་ཚེས་བཞི་ལ་མཇལ་ཏེ།
ཆོས་ཟབ་མོ་
གསུངས༑ ཉུང་འདུས་གཅིག་ལ་བླ་མའི་ངོ་སྤྲོད་བྱོན། དེ་ནས་ཡང་སྒྲུབ་པ་མཛད་དོ། །
དེའི་སོས་ཀ་དེ་འགྲོ་དོན་རྟོག་པ་ཅིག་བྱོན་ཏེ། གསར་པ་རྣམས་ལ་ཏིང་ངེ་འཛིན་གྱི་དབང་སྐུར་
རྒྱས་པ་ཅིག་ཀྱང་མཛད་དོ། །དེ་ནས་ཡང་སྒྲུབ་པ་ལ་བཞུགས་སོ། །དེའི་དགུན་དེ་བུ་སློབ་
ཐམས་ཅད་ཤས་ཆེར་འཚོགས་ནས་བླ་མའི་ངོ་སྤྲོད་ཅིག་དང༌། དབང་ཆེན་མོ་ཅིག་ཞུས་པས་
མ་གནང་བར། བླ་མ་སྐུ་ཁམས་ངན་དུས་ཀྱི་ཞལ་མཇལ་བ་ལ་ཁེབས་ཆེ་རྒྱུ་མེད། འདི་མི་
དགའ་བ་ཡིན། ཁམས་བཟང་དུ་སོང་ན་བྱའོ་གསུང་ངོ་། །སྐུ་ཁམས་ལ་གཟན་གྱིས་དོགས་
ནས་སྤྱན་སྔའི་ཉེ་གནས་ལ་སོགས་པས་ཀྱང་དེ་ལྟར་ཞུས་སོ། །ལར་རྡོ་རྗེ་གླིང་བཏབ་ནས་ལོ་
342

གསུམ་སྒྲུབ་པ་ལ་བཞུགས། དགེ་བའི་བཤེས་གཉེན་ལ་སོགས་པ་ཚོགས་པ་སྟོང་བརྒྱད་བརྒྱ་
ཙམ་རེའི་དབུས་སུ། དགུང་ལོ་བདུན་ཅུའི་བར་དུ་བཞུགས་ནས། སྤྱིར་སྒྲུབ་བརྒྱུད་ཀྱི་
བསྟན་པ་དར་རྒྱས་སུ་མཛད་ཅིང་། གདུལ་བྱ་དཔག་ཏུ་མེད་པའི་དོན་མཛད། སྒོས་ཆོས་རྗེ་
ཁུ་དབོན་གྱི་ཞབས་ཏོག་མཛད་ཅིང༌།
འབྲུག་པ་བཀའ་བརྒྱུད་ཀྱི་བསྟན་པ་རྒྱས་པར་མཛད་
དོ༑ །ཡང་སྒོས་སུ་བུ་སློབ་གསོལ་བ་འདེབས་པ་རྣམས་ལ་ཐུགས་རྗེ་ཆེན་པོས་གཟིགས་ནས།
ཚེ་འདི་ལ་བློ་བཟློག །འཁོར་བའི་ཆོས་ལ་ཡིད་ཕྱུང༌། ལམ་གྱི་གེགས་བསལ། འབྲས་
བུ་བླ་མའི་སྐུ་གསུམ་སྒྲུབ་པ་ལ་བཀོད་དོ། །དེ་ནས་རྗེ་བདེ་བར་གཤེགས་པ་ནི་ཅང་ཤེས་རྟའི་
ལོ་ཡིན། དེའི་དཔྱིད་ཁ་དུས་འཁོར་ལྟར་ན། དཔྱིད་ཟླ་འབྲིང་བྱ་ཟླ། བླུན་པོ་ལྟར་ན་ཟླ་བ་
གཅིག་གིས་སྔ་བ་ནམ་འཐོངས་ཀྱི་ཟླབའི་ཚེས་གསུམ་གྱི་ཉི་མ་དགོངས་ཀ་རི་རྩེ་ལ་ཡོད་ཙམ་གྱི་
དུས་སུ། འཁྲུལ་འཁོར་ལམ་མེ་སྐུ་བདེ་བར་གཤེགས་གདའ་སྐད་དོ། །དེ་ནས་སྤུར་
ཞུགས་ལ་བཞེངས་པ་ལ། ཇོ་མོ་རྗེ་བཙུན་མའི་སྐུ་གཅིག་དང༌། རིང་བསྲེལ་མང་པོ་ལ་
སོགས་པ་ངོ་མཚར་ཅན་གྱི་རྟགས་དཔག་ཏུ་མེད་པ་བྱོན། གདུང༌། གདུང་ཞུན། ན་
བཟའ་ལ་སོགས་པའི་རྟེན་དང་བསྙེན་བཀུར་བཟང་པོ་འཚོགས་པ་རྣམས་ལ་བཀྱེ། གདན་སར་
འབུལ་བ་ཆེན་པོ་ཕུལ། སྐུའི་གདུང་ཕལ་ཆེ་བ་དང༌། ཕྱག་དཔེ་རྣམས་ར་ལུང་དུ་གདན་
དྲངས་ནས། ད་ལྟ་གསེར་སྐུ་ཐུབ་པ་ཆེན་པོའི་ཐུགས་ཁ་ན་བཞུགས་སོ། །
ཆོས་རྗེ་རིན་པོ་ཆེ་རྒོད་ཚང་པ་འཇིག་རྟེན་གསུམ་གྱི་མགོན་པོ་དེ་སྐུ་བདེ་བར་གཤེགས་
ནས་ཀྱང༌། ཐུགས་ཀྱི་སྲས་བརྒྱུད་པ་འཛིན་པའི་བུ་ཆེན་ནི། བླ་མ་དགེ་བའི་བཤེས་གཉེན་
བཟང་ལ་མང་བ་ཕྱོགས་ཐམས་ཅད་དུ་བྱོན། ཞལ་སློབ་གང་ཟག་རྐྱང་བུའི་རིགས། ཚེ་འདི་
ཐུགས་ཀྱིས་བཏང་ནས་རི་ཕུག་ཏུ་ཆོས་བཞིན་མཛད་ཅིང་བླ་ན་མེད་པའི་བྱང་ཆུབ་བསྒྲུབས་པ།
རྒོད་ཕྲུག་ཅེས་ཡོངས་སུ་གྲགས་པ་ནི། སྟོད་མངའ་རིས་སྐོར་གསུམ་ནས། དབུས་གཙང་
ཁམས་གསུམ་ཡན་ཆད་ཀྱི་རི་ཕུག་ན་ཁྱབ་པར་བཞུགས་སོ། །རྗེའི་ཞལ་མངའ་ནས། ངའི་
འགྲོ་དོན་འདི་སྐུ་གཤེགས་ནས་ཀྱང་ལྕིར་འགྲོ་བ་ཡིན། ལུང་པ་ཕུ་ཐུང་ཙམ་རེ་ནས་སྐད་ལག་
ངར་ཙམ་རེ་འདོན་པ་ཡང་མི་ཉུང་བ་ཞིག་ཡོང་བ་ཡིན། གསུང་བ་དེ་ཁོ་ན་ལྟར་བྱུང་བ་ལགས་
343

སོ༑ །རྗེའི་བྱིན་རླབས་དང་བཀའ་དྲིན་ལས་བྱུང་བའི། ཀུ་སུ་ལུའི་རྣལ་འབྱོར་པ་སྤྱིལ་
དཀར་བས་ཀྱང་། ལོ་ཉི་ཤུ་རྩ་གཅིག་ལོན་པ་དང༌།
གནས་མཆོག་གཉའ་ནང་བདེ་ཆེན་
སྟེང་དུ་ཕྱིན་ནས་ཆོས་རྗེ་འགྲོ་བའི་མགོན་པོ་དགུང་ལོ་ལྔ་བཅུ་རྩ་དགུ་བཞེས་པའི་དུས་སུ་ཞལ་
མཇལ༑ བྱིན་རླབས་འཇུག་པར་བྱེད་པ་ལ་བླ་མ་མོས་གུས་ཀྱི་ཁྲིད་དང༌། འཁོར་འདས་ཀྱི་
སོ་མཚམས་འབྱེད་པར་བྱེད་པ་ལྷན་ཅིག་སྐྱེས་སྦྱོར་གྱི་ཁྲིད། རྣལ་འབྱོར་བཞི་པ། འཇིག་
རྟེན་བློས་བཏང་ལ་སོགས་པ་བཏང༌། འཚོགས་པ་བྱིངས་ལ་ཡང་། གྲུབ་ཐོབ་བརྒྱུད་པའི་
རྣམ་ཐར་ཆེན་མོ་བསྟན་པའི་བྱུང་ཚུལ། གྲུབ་ཐོབ་ཆེན་པོ་སྣ་ཕུ་བའི་རང་སྐྱོན་ལྟ་བའི་མེ་ལོང་
ལ་སོགས་པ་ཆོས་རྗེ་རས་པའི་མནོ་འཁོར། ཁ་འཐོར་རིན་ཆེན་ཕྲེང་བ་ལ་སོགས་པ་ཟབ་ལ་རྒྱ་
ཆེ་བར་གནང༌།
རོ་སྙོམས་ལ་
དེ་ནས་རོ་སྙོམས་ཞུས་པས། · སྔོན་ལ་མེ་ཏོག་ངེས་པ་ཅན་ལོ་གསུམ་
བགྱིས༑ དེ་ནས་བྱའོ་གསུང་ནས། འབྲི་མཚམས་ཀྱི་ལྷོ་ནགས་ལ་སོགས་སུ་ལོ་གསུམ་
སྒྲུབ་པ་བྱས་ནས། དེ་ནས་ཡང་གནས་ཆེན་བདེ་ཆེན་སྟེང་དུ་ཕྱིན་ནས།
སཽགས་པའི་གདམས་པ་རྣམས་ཞུས། དེ་ནས་སྦུ་ཏྲ་དང་སྤྱད་ལུང་སེང་གེ་གླིང་དང༌། རྫ་
སྟག་གོ། །བྱང་ཅུང་བ་གྲོ་མ་ལུང་གི་རྒྱ་གར་བྲག་ཕུག་རྗེ་བཙུན་མི་ལའི་བཞུགས་གནས་དེར།
བླ་མའི་ངོ་སྤྲོད་དང༌། བླ་མ་སྒྲུབ་པ་ཞུས། དེ་ནས་ལོ་ངོ་བཞི་ནས་སྐུ་བདེ་བར་གཤེགས།
དེ་ཡན་ཆད་ལ་སྤྱིལ་དཀར་བས་རེེས་བླ་མ་ལ་བསྟེན། རེས་རི་ཁྲོད་འགྲིམས། དེ་ནས་ད་
བཅང་ན་ངག་གནས་རྒྱ་གར་
ལྟ་ཡན་ཆད་དུ་ཆོས་རྗེའི་ཐུགས་དགོངས་དང་གསུང་ལ་བརྟེན་ནས་རི་ཁྲོད་འགྲིམས་ལོ་བཞིན་
བགྱིས་པ་ལགས་སོ། །དེ་ལྟར་ཆོས་རྗེ་རིན་པོ་ཆེ་རྒོད་ཚང་པ་དེའི་སྐུ་གསུང་ཐུགས་ཀྱི་ཡོན་
ཏན༑ མཛད་པ་འཕྲིན་ལས། བདག་གཞན་གྱི་དོན་གཉིས་འགྲུབ་པ། བསམ་གྱིས་མི་
ཁྱབ་བརྗོད་ཀྱིས་མི་ལང་བ་འདིར་གུས་པའི་བསམ་པ་དང་། ཕན་པའི་སེམས་ཀྱི་ཀུན་ནས་
བླངས་ཏེ།
རྗེས་འཇུག་སྤྲོ་བ་བསྐྱེད་པའི་ཕྱིར། ཕྱོགས་གཅིག་ཙམ་ཡི་གེར་བཀོད་
པའོ༑ །གྲུབ་ཐོབ་བརྒྱུད་པའི་རྣམ་ཐར་ཆེན་མོ་བསྟན་པའི་བྱུང་ཚུལ་གྱི་དོན་བསྡུས་པ།
བརྒྱུད་པ་རིན་ཆེན་འཕྲེང་བའི་ཞལ་གདམས། བྱིན་རླབས་ཡོན་ཏན་གཏེར་མཛོད་ཅེས་བྱ་བ་
རྫོགས་སོ།། 11
344

བདག་དང་འགྲོ་བ་མ་ལུས་དང༌། །རྒྱལ་དང་འཕགས་པའི་ཚོགས་རྣམས་ཀྱིས། །
དུས་གསུམ་བསགས་དང་གནས་པ་ཡིས། །དགེ་བ་ཇི་སྙེད་ཡོད་པ་དེས། །བདག་དང་འགྲོ་
བ་མ་ལུས་པས། །བླ་མེད་བྱང་ཆུབ་མྱུར་འཐོབ་ཤོག །
བསྔོ་བ་འདི་ཆོས་རྗེ་རྒོད་ཚང་པས་མཛད་པའོ།
།དགེ་བས་འགྲོ་ཀུན་བླ་མའི་སྐུ་
གསུམ་འགྲུབ་པར་གྱུར་ཅིག །བཀྲ་ཤིས་དཔལ་འབར་འཛམ་གླིང་རྒྱན་དུ་བྱོན།།
345